વડીયામાં ગઈકાલે સવારે 11 કલાકેથી મેઘાની મહેર શરૂ થતાં લોકોમાં ખુશીનો માહોલ સર્જાયો હતો. વરસાદ ન રહેતા બીજી તરફ ભયનો માહોલ સર્જાયો હતો. વડીયામાં દિવસ દરમ્‍યાન પ ઈંચ વરસાદ ખાબકી ગયેલ. નીચાણવાળા વિસ્‍તારમાં લોકોના ઘરમાં પાણી ભરાયા હતા તથા વડીયાનાં સુરવો ડેમમાં પ ફૂટ નવા નીરની આવક થયેલ છે. વડીયા પંથકમાં સાવરે 11 વાગ્‍યાથી હજુ આ લખાઈ છે ત્‍યાં સુધી ધોધમાર વરસાદ પડી રહેલ છે. વડીયા પંથકના તોરી, રામપુર, અનિડા, ખાખરીયા, બરવાળા બાવળ, ખજૂરી, બાટવા દેવળી, ઢુંઢીયા પીપળીયા સહિતના ગામોમાં મેઘતાંડવ જેવી સ્‍થિતિ સર્જાઈ રહી છે. ત્‍યારે લોકોમાં એક તરફ ખુશી અને એક તરફ મુશ્‍કેલી જેવો ઘાટ સર્જાઈ રહૃાો છે. બીજી તરફ વરસાદ વિરામ લેવાનું નામ લેતો નથી. વડીયાવાસીઓ રાત્રીના સમયે જાગતા રહી વરસાદને ખમૈયા કરોની પ્રાર્થના કરે છે. આ વરસાદ વચ્‍ચે વડીયા તાલુકાના બરવાળા બાવળ ગામે એક બાઈક સવાર તણાયો હતો. વડીયામામલતદાર અને પોલીસ કાફલો ઘટના સ્‍થળે પહોંચ્‍ય હતો અને મુળ બરવાળા બાવળનો વતની અને વડીયા સાબુ, પાવડરની દુકાન ધરાવતો જીતેન્‍દ્ર લિંબાભાઈ પાનસુરીયા જાતે પટેલ (ઉ.વ. 33) તે પોતે પોતાની દુકાન બંધ કરી પોતાના ઘરે જઈ રહૃાો હતો ત્‍યારે ગામના પાદરમાં કોઝવે પર પોતાનું ટિફીન નીચે પડતા ટિફીન લેવામાં કોઝવે પર પાણીમાં બાઈક સહિત ખુદ તણાયો હતો. ઘટના સ્‍થળે મામલતદાર તથા પોલીસ સહિતનો કાફલો પહોંચ્‍યો હતો અને યુવકની શોધખોળ શરૂ કરી છે.